નોંધનીય છે કે, રામ રહીમને બળાત્કારના મામલે 20 વર્ષની જેલની સજા થઇ છે. આ મામલે અદાલતનો ચુકાદો આવ્યા બાદ ડેરાના સમર્થકોમાં રોષ ફરી વળ્યો હતો અને એને કારણે પંજાબ અને અને હરિયાણામાં હિંસાનું વાતાવરણ સર્જાયું હતું, જેમાં લગભગ 40 લોકોનું મૃત્યુ થયું હતું. રાજ્યમાં તણાવની પરિસ્થિતિને જોતાં રાજ્ય સરકાર રામ રહીમને લગતી જાણકારીઓ ગુપ્ત રાખવાનું વલણ અપનાવી રહી છે. એવું પણ કહેવાઇ રહ્યું છે કે, રામ રહીમને રોહતકમાંથી અન્ય કોઇ જેલમાં સ્થળાંતરિત કરવામાં આવશે અન તેને ક્યાં રાખવામાં આવ્યા છે એ જાણકારી કોઇને આપવામાં નહીં આવે.